Hrvatski sabor
20040127

Štovani gospodine potpredsjedniče, kolegice i kolege. Svoje pitanje upućujem predsjedniku Vlade. Nije mi prvi put da u ovoj sabornici postavljam pitanje o temi Erdutskog sporazuma, ali držim da je to potrebno i ovaj put. Naime, nakon donošenja Ustavnog zakona o pravima nacionalnih manjina, mi smo u HSP-u, a i većina javnosti držali kako više neće biti potrebe uopće spominjati Erdutski sporazum o tom Erdutskom sporazumu današnja ministrica pravosuđa tijekom mjeseca studenog višekratno je javno izjavljivala kako on više ne vrijedi, ne primjenjuje se. Nema razloga gospođi Škare-Ožbolt ne vjerovati, jer je ona bila osoba koja je u ime Vlade Republike Hrvatske bila i sudionikom stvaranja Erdutskog sporazuma, a i stručna je i kompetentna osoba za tumačenje tog sporazuma. A sada nakon održanih izbora, izvanrednih izbora za županiju Osječku-baransku najavljuje se izbor zamjenika župana iz redova SDSS-a. Pa je moje konkretno pitanje predsjedniku Vlade. Temeljem kojeg pravnog akta ili dokumenta zamjenik župana Osječko-baranjske županije mora biti pripadnik nacionalne manjine i član SDSS-a? Hvala lijepa.